PATVIRTINTA

Panevėžio miesto lopšelio-darželio „Aušra”

direktoriaus 2019 m. gruodžio 10 d.

įsakymu Nr. V-87

**PANEVĖŽIO MIESTO LOPŠELIO-DARŽELIO „AUŠRA“**

**DARBO 2020 METŲ VASAROS METU ORGANIZAVIMO TVARKOS APRAŠAS**

 **I. BENDROSIOS NUOSTATOS**

1. Darbo vasaros metu organizavimo tvarkos aprašas parengtas vadovaujantis Lietuvos Respublikos savivaldos įstatymu, Lietuvos Respublikos švietimo įstatymu, Lietuvos Respublikos Sveikatos apsaugos ministro 2016 m. sausio 26 d. įsakymu Nr. V-93 patvirtintomis Lietuvos higienos normomis HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ ir 2019 m. spalio 15 d. Panevėžio miesto savivaldybės administracijos direktoriaus įsakymu Nr. A-731 „Dėl savivaldybės ikimokyklinio ugdymo mokyklų darbo 2020 metų vasaros metu“.
2. Apraše naudojamos sąvokos atitinka Lietuvos Respublikos Švietimo įstatyme vartojamas sąvokas.
3. Tvarkos tikslas – sklandžiai organizuoti įstaigos darbą vasaros metu (birželio, liepos, rugpjūčio mėnesiais).

**II. VAIKŲ GRUPIŲ KOMPLEKTAVIMAS**

1. Iki balandžio 30 d. tėvai teikia prašymus (1 priedas) direktoriui dėl įstaigos lankymo vasaros laikotarpiu.
2. Tėvų, turinčių įsiskolinimus už vaiko išlaikymą įstaigoje, prašymai lankyti mokyklą vasaros laikotarpiu, netenkinami.
3. Grupės formuojamos užtikrinant Lietuvos Respublikos higienos normose nustatytus reikalavimus.
4. Grupės vasaros laikotarpiui formuojamos naujai, todėl vaikas gali būti perkeliamas ugdytis į kitą grupę arba į kitą ikimokyklinio ugdymo įstaigą, jei įstaiga dėl svarbių priežasčių bus uždaryta.
5. Mokyklos direktorius, atsižvelgdamas į tėvų poreikį, vasaros laikotarpiu esant laisvoms vietoms grupėse, gali papildomai tenkinti tėvų prašymus iki gegužės 20 d.

9. Mokyklos direktorius vasaros laikotarpiui grupes komplektuoja iki gegužės 22 d. Sukomplektuotų grupių sąrašai tvirtinami direktoriaus įsakymu. Esant poreikiui (pokyčiams), grupių sąrašai tikslinami ir pakartotinai tvirtinami prieš kiekvieną vasaros mėnesį.

10. Nesiekiant minimalaus vaikų skaičiaus grupėse, vadovaujantis Panevėžio miesto savivaldybės tarybos sprendimu patvirtintu Vaikų priėmimo į ikimokyklinio ugdymo mokyklų grupes ugdytis pagal ikimokyklinio ir (ar) priešmokyklinio ugdymo programas tvarkos aprašu, grupės jungiamos.

**III. APMOKĖJIMAS UŽ VAIKO IŠLAIKYMĄ**

11. Už vaiko išlaikymą mokama vadovaujantis 2014 m. spalio 23 d. Panevėžio miesto savivaldybės tarybos sprendimu Nr. 1-312 patvirtintu Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą savivaldybės ikimokyklinio ugdymo mokyklose nustatymo tvarkos aprašu ir jį keitusiais sprendimais.

12. Vasaros laikotarpiu mokestis įstaigos reikmėms nemokamas tuomet, kai ikimokyklinio ugdymo įstaiga nevykdo veiklos. Mokestis už įstaigos reikmes mokamas toje įstaigoje, kurią vaikas laikinai lanko. (Taikoma esant tvarkos 14 punkte aprašytoms sąlygoms).

**IV. BAIGIAMOSIOS NUOSTATOS**

13. Esant ekstremalioms situacijoms, (ne)planuotiems remonto darbų vykdymams ar kitoms svarbioms priežastims, įstaiga gali būti uždaryta, perkeliant vaikus ir darbuotojus į bendradarbiaujančią ikimokyklinio ugdymo mokyklą, su kuria pasirašoma sutartis, numatomos atsiskaitymo sąlygos.

14. Dėl įstaigos uždarymo vasaros metu direktorius pateikia motyvuotą prašymą Panevėžio savivaldybės administracijos direktoriui.

15. Darbuotojų atostogos derinamos su įstaigos vadovu ir tvirtinamos darbo tvarkos taisyklėse numatyta tvarka.

16. Direktoriaus įsakymu gali būti paskirta vasaros darbo organizavimo grupė, kuri derina su darbuotojais, direktoriumi ir direktoriaus pavaduotojais bei padeda planuoti darbuotojų atostogas, pataria direktoriui komplektuojant grupes, rūpinasi sklandžiu darbu vasaros laikotarpiu.

17. Sumažėjus lankančių įstaigą vaikų skaičiaus, mažinamas grupių skaičius (jungiamos grupės) ir darbuotojai gali būti išleidžiami atostogų.

SUDERINTA

Panevėžio lopšelio-darželio „Aušra“

Darbo tarybos atstovė Danutė Kazlauskienė

Mokytojų tarybos

2019-11-05 protokolo Nr. 3

Panevėžio lopšelio-darželio ,,Aušra“

darbo vasaros metu organizavimo tvarkos aprašo

1 priedas

..........................................................................

(Tėvo/globėjo vardas, pavardė)

....................................................................

(grupė)

Lopšelio-darželio „Aušra“ direktoriui

**PRAŠYMAS**

**Dėl vaiko lankymo vasaros laikotarpiu**

20….-.......-.....

Prašau leisti mano sūnui/dukrai ................................................................ lankyti lopšelį-darželį vasarą (įrašykite tikslias datas):

|  |  |  |
| --- | --- | --- |
| Birželio mėn. | Liepos mėn. | Rugpjūčio mėn. |
|  |  |  |

....................................................... ...................................

(Vardas pavardė) (parašas)